Ιωάννης Δημησιάνος

Ο Ιωάννης Δημησιάνος (16ος αιώνας - 1614) ήταν Έλληνας επιστήμονας από τα Σβορωνάτα της Κεφαλληνίας, ο οποίος γεννήθηκε μεταξύ 1570-1580 και πέθανε το 1614. Υπήρξε μαθηματικός, χημικός, θεολόγος και άριστος γνώστης της  ελληνικής και λατινικής γλώσσαςΤο βιβλίο στα αγγλικά: «The Eye of the Lynx: Galileo, His Friends, and the Beginnings of Modern Natural History» από τον David Freedberg.. Ήταν επίσης μέλος της Ακαδημίας των Λυγκών ( ιτ: Accademia dei Lincei), η οποία ιδρύθηκε το 1603 και ήταν η πρώτη και μετέπειτα πρωτοπόρα Ακαδημία επιστημών στην Ιταλία. Ο Δημησιάνος είναι γνωστός κυρίως για την επινόηση του ονόματος «τηλεσκόπιο» από τις ελληνικές λέξεις «τηλέ» και «σκοπείν» Το βιβλίο στα αγγλικά: «The Earth in Context: A Guide to the Solar System» από τον David M. Harland, σελ.64.. Σύμφωνα με τον Άλαν Χίρσφελντ Το βιβλίο στα αγγλικά: «Parallax: The Race to Measure the Cosmos» από τον Alan W. Hirshfeld. το όνομα αυτό δόθηκε κατά τη διάρκεια  συμποσίου της Ακαδημίας έξω από τη Ρώμη, τον Απρίλιο του 1611, προς τιμήν του Γαλιλαίου, ο οποίος είχε γίνει μέλος της την ίδια χρονιά. Μετά το δείπνο, ο Γαλιλαίος ενθουσίασε τους συνέδρους εστιάζοντας με τη «διόπτρα» του στους  δορυφόρους του Δία και τα αστέρια του Γαλαξία μας. Τότε ο οικοδεσπότης και ιδρυτής της Ακαδημίας, Φεντερίκο Τσέζι, ανακοίνωσε ότι ο Δημησιάνος είχε επινοήσει το όνομα «τηλεσκόπιο» για τη διόπτρα του Γαλιλαίου, όνομα που περιέγραφε εύστοχα τις δυνατότητες του οργάνου και το διαφοροποιούσε από τα υπόλοιπα όργανα χαμηλής μεγέθυνσης που υπήρχαν εκείνη την εποχή. Επίσης, έγραψε θεολογικά έργα κατά του Μάρκου του Ευγενικού.Τσιτσέλης, Ηλίας (1904). Κεφαλληνιακά Σύμμικτα : συμβολαί εις την ιστορίαν και λαογραφίαν της νήσου Κεφαλληνίας εισ τόμους τρεις. 1ος. Αθήνα: Π.Λεωνής. σελ. 130-132.

Παραπομπές

Κατηγορία:Έλληνες μαθηματικοί